One (רצף הופעות)

One הוא רצף הופעות של הזמרת-יוצרת הישראלית ריטה אשר התקיים בביתן 1 בגני התערוכה בתל אביב במשך כחודש. המופע עלה ב-6 ביולי 2006 והסתיים ב-9 באוגוסט 2006, כלל 30 הופעות ובסך הכל צפו בו כ-100,000 אנשים. ב-30 באפריל 2006 התקיימה מסיבת עיתונאים ובה נודע על המופע "One". המופע היה ראשון מסוגו בארץ, חסר תקדים בהפקתו ובקנה מידה בינלאומי, בהשראת מופעי הענק בלאס וגאס. הושקעו בו כעשרים מיליון שקלים והוא כלל במות מתרוממות, במה משוכללת הכוללת מסכי ערפל, מסכי מים, מנופי נשיאה, אימאג'ים תלת־ממדיים, קרני לייזר, להביורי אש, במות משופעות, 40 רקדנים, אקרובטים ושחקנים. המופע בוים על ידי חנוך רוזן ונוהל מוזיקלית על ידי רמי קלינשטיין. עוז מורג ביים את הכוריאוגרפיה במופע. המופע ספג ביקורת מעורבות. מרב יודילוביץ' ביקרה באופן חיובי את המופע: "גם אם מדובר במופע מגלומני שמכוון גבוה בהרבה מעל לתוצאה הסופית - ריטה בהחלט מספקת את הסחורה. היא נראית מצוין, נשמעת הכי טוב מזה שנים, ובניגוד למופע האחרון שלה, שהיה אם תרצו הכנה לנוכחי, הכוריאוגרפיה שנתפרה למידותיה מבליטה את יכולותיה ולא מרגישה מאולצת או מגוחכת. One הוא קודם כל הפנינג בימתי – גדול יותר, עשיר יותר ורוחש בהפתעות למכביר. במידה רבה זו גרסה מנופחת של מופעי Wow, אותם רוקח במאי המופע, חנוך רוזן, מזה שש שנים ברשת מלונות ישרוטל באילת. גם כאן בנה רוזן, בשיתוף עם הצוות הטכני שכולל את אנשי הוידאו ארט, התפאורה והתאורה הטובים בארץ, תמונות אסתטיות שתפורות זו לזו בקטעי מעבר...One הוא ללא ספק אחד המופעים המורכבים ביותר מבחינה טכנית שנראו בישראל. אולי בשל כך נדמה כי החזרה למקום הבטוח והמוכר לריטה מלווה בהקלה, והדבר בא לידי ביטוי בהופעה משוחררת מעכבות...הערב הזה הוא חיזיון מקומי מהנה שכולו ריטה. וריטה יש רק אחת". לעומתה איתי שטרן ביקר באופן שלילי את המופע: "הופעות האקרובטיקה שאמורות לכסות על זמן החלפת התפאורה והתלבושות, אולי מרשימות את הקהל אבל הן הופכות את "וואן" ממופע מוזיקלי לשואו. הצגת תכלית של יכולות פיזיות. הנפש, זו שריטה הציגה בעבר באופן כה חשוף, נעלמה כלא הייתה. גם כשכבר מגיעים לשיאו של הערב, וריטה עולה לבדה אל הבמה בשמלת נשף לבנה לשיר את "הכניסיני", הקסם פג תוך דקות ספורות כשחוזרים אל תחומי הפירוטכניקה. שלא תבינו אותי לא נכון, לשמוע את ריטה מבצעת את "הכניסיני" בלייב היה אחד מהרגעים היותר מרגשים בחודש האחרון, מדובר בחוויה באמת בלתי נשכחת. זה פשוט הקרקס שהגיע קצת לאחר מכן, פשוט חירב את הכל". על המופע זכתה ריטה בתואר "אשת השנה בבמה" ב"טקס אנשי השנה" במסגרת שידורי קשת בערוץ 2. ההופעה יצאה לאור בשלושה פורמטים: מיני-אלבום בגרסת אולפן, שנמכר באולם המופע. אלבום הופעה על גבי תקליטור, שנמכר לאחר המופע בחנויות. האלבום נמכר ב-20,000 עותקים והגיע למעמד של אלבום זהב. אלבום וידאו על גבי DVD, שנמכר במהלך המופע ולאחריו. זוהי רשימה חלקית של השירים שבוצעו בהופעה: "עטוף ברחמים" "עבד של הזמן" טנגו: "ערב כחול עמוק" / "כרמן" / "מחול מטורף" "Nessun dorma" "ציפור זרה" "חיזיון מקומי" "בוא" / "Here Comes the Rain Again" "מאווהל" "הנסיכה והרוח" / "Rock the Casba" "ימי התום" "חנה'לה התבלבלה" "שביל הבריחה" "תפתח חלון" "רגע פרטי" "עלית לי בזיכרון" "אני חיה לי מיום ליום" "הכניסיני תחת כנפך" "ערב כחול עמוק" 5 ביולי 2006 6 ביולי 2006 7 ביולי 2006 8 ביולי 2006 10 ביולי 2006 11 ביולי 2006 12 ביולי 2006 13 ביולי 2006 14 ביולי 2006 15 ביולי 2006 17 ביולי 2006 18 ביולי 2006 19 ביולי 2006 20 ביולי 2006 21 ביולי 2006 22 ביולי 2006 24 ביולי 2006 25 ביולי 2006 26 ביולי 2006 27 ביולי 2006 28 ביולי 2006 29 ביולי 2006 31 ביולי 2006 1 באוגוסט 2006 3 באוגוסט 2006 4 באוגוסט 2006 5 באוגוסט 2006 7 באוגוסט 2006 8 באוגוסט 2006 9 באוגוסט 2006 אור ברנע, המחול המטורף הזה, באתר ynet, 30 באפריל 2006 מור שני‏, ריטה ב-20 מיליון ש"ח, באתר וואלה, 30 באפריל 2006 ויוה לדיווה, באתר web.archive.org, ‏2006-04-30 תרבות NRG - החלום החצוף של ריטה, באתר web.archive.org, ‏2006-04-30 סלקום תשקיע 10 מיליון שקל במופע המוזיקה One בכיכובה של ריטה, באתר web.archive.org, ‏2006-05-14 מור שני‏, ריטה למען הילדים הנזקקים, באתר וואלה, 1 במאי 2006 ריטה משיקה את One‏, באתר web.archive.org, ‏2006-05-01 ריטה יש רק One‏, באתר web.archive.org, ‏2006-05-02 ריטה סטייל לאס וגאס, באתר web.archive.org, ‏2006-05-30 בוצ'צ'ו‏, ריטה מחוזרת, באתר וואלה, 27 ביוני 2006 תרבות NRG - שרה ברחובות, באתר web.archive.org, ‏2006-07-07 בן שלו, הארץ, לזכר ימי התום שלה, באתר הארץ, 9 ביולי 2006 רון גרנות, נאמבר ONE, באתר ynet, 9 ביולי 2006 דנה דרבינסקי-טיקולסקר‏, מדונה הישמרי, באתר וואלה, 13 ביולי 2006 מרב יודילוביץ', עידן התמימות, באתר ynet, 8 באוגוסט 2006 אמיר עמרמי, ויוה לה ריטה, באתר חדשות 13 (לשעבר ערוץ עשר), 30 באפריל 2006 מרב יודילוביץ', חיזיון מקומי, באתר ynet, 6 ביולי 2006 תרבות nrg - הג'ונגלרית, באתר web.archive.org, ‏2007-02-27 טל היינריך, אנשי השנה, באתר חדשות 13 (לשעבר ערוץ עשר), 18 בספטמבר 2006 איש השנה הוא "חייל המילואים", באתר וואלה, 20 בספטמבר 2006 One, ריטה